Petrovsko

Petrovsko je općina u Hrvatskoj, u Krapinsko-zagorskoj županiji. Zemljopis Povijest Petrovsko se prvi put spominje 1334. godine u popisu župa Zagrebačke biskupije pod nazivom Konoba odnosno ecclesia sancti Petri de Conoba. U ispravama iz 1501. godine spominje se župnik Mihajlo (Michael plebanus de Konoba). Tijekom 16. i 17. stoljeća postupno se ustaljuje naziv Petrovsko izveden iz titulara župne crkve, svetoga Petra. Drugi svjetski rat Spaljivanje Petrovskog 28. listopada 1943. Najtragičniji događaj u povijesti Petrovskog zbio se 28. listopada 1943. godine kada su njemačke vojne snage, prema dostupnim podacima pripadnici SS-divizije „Nederland", provele kaznenu ekspediciju i palež sela. Akcija je bila dio šire politike represije nad područjima za koja se smatralo da podupiru partizanski pokret.[nedostaje izvor] Njemačke su postrojbe ušle u selo u jutarnjim satima, opkolile naselje te započele sustavno istjerivanje stanovništva iz kuća. Prema svjedočanstvu preživjelih, stanovnicima nije bilo dopušteno ponijeti ni najnužnije stvari iz domova. Nakon toga su kuće pljačkane i paljene.[nedostaje izvor] Prema izvještaju Kotarske oblasti Krapina, izgorjeli su domovi 87 obitelji, a bez krova nad glavom ostalo je 458 stanovnika. Prilikom paljenja poginuli su starac Antun Antolić i žena Franca Križnik, a u jednoj kući izgorjelo je dvoje djece. Jedini objekt koji nije stradao u požaru bila je župna crkva.[nedostaje izvor] Spomenik palim borcima i žrtvama fašističkog terora Spomenik je podignut 26. rujna 1965. godine u parku Osnovne škole Petrovsko. Na kamenom postolju nalazi se brončani kip borca, djelo akademske kiparice Nede Grdenić iz Zagreba. Na prednjoj strani postamenta uklesan je natpis: Stanovništvo Na popisu stanovništva 2021. godine, općina Petrovsko je imala 2270 stanovnika, od čega u samom Petrovskom 197. Uprava Načelnica: Valentina Presečki Predsjednik Općinskog Vijeća: Davor Bešenski Općina Petrovsko osnovana je 1904. godine, ukinuta 1956. godine u sklopu administrativnih promjena u socijalističkoj Hrvatskoj te ponovno uspostavljena 1993. godine kao samostalna jedinica lokalne samouprave. Crkva sv. Petra i Pavla Župna crkva sv. Petra i Pavla središnji je sakralni i povijesni spomenik Petrovskog te zaštićeno kulturno dobro. Crkva je kasnogotičkog podrijetla s poligonalnim svetištem presvođenim zvjezdastim svodom. Na prijelazu iz 18. u 19. stoljeće prigrađen je pravokutni barokni brod, a kasnije i masivni toranj nad ulazom. Crkva posjeduje tri barokna oltara iz 18. stoljeća, od kojih se posebno ističe monumentalni glavni oltar sv. Petra, djelo kipara Antona Josefa Reinera iz 1756. godine. Unutrašnjost crkve oslikana je freskama Lovre Sirnika 1943. godine. Uz župnu crkvu postojale su i kapele. Kapela sv. Justa (Jodoka), poznata kao capella antiquissima, napuštena je 1771. godine zbog nepristupačnog položaja. Iste godine na groblju je sagrađena kapela sv. Benedikta koja služi do danas. Gospodarstvo Poznate osobe Spomenici i znamenitosti Crkva sv. Petra i Pavla Crkva sv. Benedikta Arheološko nalazište Brezovica Spomenik palim borcima i žrtvama fašističkog terora Obrazovanje Osnovna škola Petrovsko Područna škola Slatina Kultura Društvo "Naša djeca" Petrovsko DVD Petrovsko, osnovano 1973. HPD "Brezovica" Petrovsko Lovačko društvo "Fazan" Petrovsko Puhački orkestar Petrovsko Špoljari Udruga dragovoljaca i veterana Domovinskog rata Udruga „Kaj" Petrovsko Udruga kuburaša "Petrovska pištola" Šport Sportsko društvo Svedruža, osnovano 20. travnja 2007. Izvori Vanjske poveznice Službene stranice Općine Petrovsko